
Kinnistute võõrandamine kirjalikul avalikul enampakkumisel 

 (Rahu tn 42, Rahu tn 48, Narva)

1. Asjaolud ja menetluse käik
Narva Linnavalitsuse Linnamajandusameti (registrikood 75039729) bilansis on: 

· hoonestamata kinnistu Narvas aadressil Rahu tn 42 (pindala 3 073,0 m2, katastritunnus 51104:001:0012, registriosa nr 79709, bilansiline maksumus 7 854,74 eurot, sihtotstarve – ärimaa 50%, tootmismaa 50%), detailplaneeringut kehtestatud ei ole;

· hoonestamata kinnistu Narvas aadressil Rahu tn 48 (pindala 11 576,0 m2, katastritunnus 51104:001:0011, registriosa nr 80109, bilansiline maksumus 29 591,09 eurot, sihtotstarve – ärimaa 50%, tootmismaa 50%), detailplaneeringut kehtestatud ei ole.  
Narva Linnavalitsuse poolt oli 27.08.2014 vastu võetud korraldus nr 925-k „Linnavara võõrandamine eelläbirääkimistega pakkumise korras (Rahu tn 42, Rahu tn 48, Aleksandr Puškini tn 55)“, mille alusel korraldati eelnimetatud kinnistute müügi neli korda (03.10.2014, 12.06.2015, 20.09.2016 ja 03.05.2017). Pakkumised tunnistati nurjunuks osalejate puudumise tõttu. 25.04.2017 Narva Linnavalitsuse Linnamajandusameti poolt olid tellitud linnavara uued eksperthinnangud. 
Vastavalt AS Pindi Kinnisvara eksperthinnangule oli kinnistute turuväärtus 23.05.2017 seisuga alljärgnev: 
· Rahu tn 42, Narva – 34 000 eurot; piirangud: elektripaigaldiste ning ühisveevärgi ja kanalisatsioonitorustiku kaitsevööndid. 
· Rahu tn 48, Narva – 56 000 eurot; piirangud: elektripaigaldiste, geodeetilise märgi ning ühisveevärgi ja kanalisatsioonitorustiku kaitsevööndid.
02.05.2018 toimunud Narva Linnavalitsuse linnavarakomisjoni koosolekul otsustati korraldada linnavara võõrandamist kirjalikul avalikul enampakkumisel, alandades kinnistute alghinna ning seega muuta ka osavõtutasu ja tagatisraha summa. 
2. Õiguslikud alused

Narva Linnavolikogu 09.06.2005 määrusega nr 18/56 kinnitatud “Linnavara võõrandamise korra” § 9 lg 2 kohaselt, linnavara võõrandamise otsus kinnisvara bilansilise maksumusega 6 400 kuni 64 000 eurot suhtes võetakse vastu Linnavalitsuse poolt. 

3. Otsus

3.1. Võõrandada kirjalikul avalikul enampakkumisel alljärgnev Narva Linnavalitsuse Linnamajandusameti (registrikood 75039729) bilansis olev linnavara:  

3.1.1. kinnistu Narvas aadressil Rahu tn 42 (pindala 3 073,0 m2, katastritunnus 51104:001:0012, registriosa nr 79709, bilansiline maksumus 7 854,74 eurot, sihtotstarve – ärimaa 50%, tootmismaa 50%), alghinnaga 34 000,0 eurot, osavõtutasu 500,0 eurot ja tagatisraha 3 400,0 eurot (10%  eksperthinnangust);

3.1.2. kinnistu Narvas aadressil Rahu tn 48 (pindala 11 576,0 m2, katastritunnus 51104:001:0011, registriosa nr 80109, bilansiline maksumus 29 591,09 eurot, sihtotstarve – ärimaa 50%, tootmismaa 50%) alghinnaga 56 000,0 eurot, osavõtutasu 1 000,0 eurot ja tagatisraha 5 600,0 eurot.
3.2. Linnamajandusametil korraldada kirjalik avalik enampakkumine korralduse punktis 3.1. nimetatud kinnistute võõrandamiseks Narva Linnavolikogu 09.06.2005 määruses nr 18 „Linnavara võõrandamise kord” sätestatud korras.
4. Rakendussätted

4.1. Tunnistada kehtetuks Narva Linnavalitsuse 27.08.2014 korraldus nr 925-k.

4.2. Narva Linnakantseleil teha korraldus teatavaks Narva Linnavalitsuse Linnamajandusametile.

4.3. Korraldus jõustub seadusega sätestatud korras.

4.4. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemisest.

